open-index/open-wikipedia-markdown huggingface dataset:
Bruno Caneva

**Carlo Bruno Caneva** (født 2. februar 1912, død 5. august 2003 i Mendoza, Argentina) var en italiensk skihopper og kombinertløper. Han ble italiensk mester i skihopping i 1932 og 1935, og tok sølvmedalje i 1930. Han tok sølvmedalje i det italienske mesterskapet i kombinert i 1931 og 1932, og bronsemedalje i 1935.

Bruno Caneva var mistenkt for å ha deltatt i en massakre under 2. verdenskrig der 82 italienske antifascister ble drept ved landsbyen Pedescala i provinsen Vicenza. Etter krigen bodde og jobbet han i Tyskland som skiinstruktør. Etter at han i 1947 ble dømt til døden for å ha drept den italienske partisanen Rondino Fontana, rømte Caneva til Argentina, der han slo seg ned i byen Mendoza ved foten av Andesfjellene og fortsatte å jobbe som skiinstruktør.

I slutten av juli 2003 ba Simon Wiesenthal-senteret om at argentinske og italienske myndigheter skulle utvise og straffe Caneva for drapene ved Pedescala. Bruno Caneva var da 91 år gammel og døende av kreft, og han døde bare en ukes tid senere.

## Referanser

## Eksterne lenker
* Federazione Italiana Sport Invernali: Salto speciale, l'albo d'oro degli Assoluti (italienske mestere i skihopping, italiensk, besøkt 19. oktober 2011)
* Federazione Italiana Sport Invernali: Combinata nordica, l'albo d'oro dei Campionati Italiani (italienske mestere i kombinert, italiensk, besøkt 19. oktober 2011)
Konseptillustrasjon

En **konseptillustrasjon** er en form for illustrasjon der målet er å formidle et design, en idé og/eller en stemning visuelt og brukes i filmer, videospill, animasjon og tegneserier i preproduksjon eller idéutviklingsfasen.

## Opphav
Det er ikke mulig å fastslå hvem som først brukte eller fant opp termen «concept art» (konseptillustrasjon), men det kan ha oppstått innen animasjon. Referanser til «concept art» ble brukt av Disney så tidlig som 1930-tallet.

## Konseptillustratører
En konseptillustratør er et individ som lager et visuelt design for en ting, fiktiv person eller et område som ikke finnes ennå. Dette brukes i filmproduksjon, animasjonsproduksjon og videospillproduksjon. En konseptillustratør kan enten bidra med bare preliminære illustrasjoner eller være en del av produksjonsteamet gjennom hele prosjektet.
Selv om det er nødvendig med klassiske kunstnerferdigheter må en konseptillustratør også kunne jobbe etter strenge tidsfrister og kunne bidra med grafisk design. Konseptillustratører har ofte svært forskjellige bakgrunner og kan ha startet innen industriell design, animasjon eller spesialeffekter.

## Materialer
De siste årene har det blitt vanlig å bruke software som Photoshop og Corel Painter, gjerne sammen med tegnebrett. Før dette ble tilgjengelig ble alle typer tradisjonelle medium brukt. Mange konseptillustratører velger fremdeles å jobbe tradisjonelt fremfor digitalt. Mange grafikkprogrammer er programmert for å simulere fysisk maling og hvordan det oppfører seg på et lerret. Ferdigheter med tradisjonelle medium er ofte svært viktig for en illustratørs egenskap til å lære seg maleriprogrammer.

## Stil
Stilen i konseptillustrasjon varierer etter prosjektet. Det kan være alt fra fotorealistisk til stilisert eller til og med abstrahert. Illustratører vil ofte bidra med et bredt spekter av arbeid tidlig i prosjektet for å utforske forskjellige mulige stilarter.
Vitale Venzi

**Vitale Venzi** var en italiensk skiløper. Han ble nummer 6 i skihopping i VM i Cortina d'Ampezzo i 1927 og 24 i Zakopane i 1929. I OL i St. Moritz i 1928 ble han nummer 13 i spesielt hopp, 20 (av 28 fullførende deltakere) i kombinert og 35 (av 45 fullførende deltakere) på 18 kilometer langrenn. Han ble italiensk mester i kombinert i 1928 og 1929, og i spesielt hopp i 1929, 1930 og 1933.

## Referanser


## Kilder
* Sports Reference: Vitale Venzi  (besøkt 19. oktober 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 146 og 147
* Federazione Italiana Sport Invernali: Salto speciale, l'albo d'oro degli Assoluti (italienske mestere i skihopping, italiensk, besøkt 19. oktober 2011) (feilaktig kalt *Vitale Lenzi*)
* Federazione Italiana Sport Invernali: Combinata nordica, l'albo d'oro dei Campionati Italiani (italienske mestere i kombinert, italiensk, besøkt 19. oktober 2011) (feilaktig kalt *Vitale Lenzi*)

## Eksterne lenker
*
Joe Lally

**Joe Lally** (født 3. desember 1963 i Silver Spring i Maryland) er en amerikansk bassist, låtskriver og vokalist, best kjent som bassist i det amerikanske bandet Fugazi. Lally startet Fugazi sammen med Ian MacKaye og ble bandets bassist inntil de tok en pause fra 2003. Siden har Lally involvert seg i flere samarbeid med andre musikere, og ga blant annet ut sitt første soloalbum *There to Here* i 2006. Han har også jobbet med tidligere Red Hot Chili Peppers gitarist John Frusciante, som sammen med Josh Klinghoffer dannet bandet Ataxia i 2004. Hans andre album, *Nothing Is Underrated*, kom ut i 2007.

## Referanser


## Eksterne lenker
* 
* 
*
Oljesølulykken ved Tauranga i 2011

**Oljesølulykken ved Tauranga i 2011** var resultatet av grunnstøtingen av containerskipet MV «Rena» ved Astrolabe Reef. Ulykken er beskrevet som den verste miljøkatastrofen i New Zealand noensinne.

Grunnstøtingen skjedde 5. oktober 2011, kl 02 20 da fartøyet MV «Rena» seilte fra Napier til Tauranga. Skipet fraktet 1 368 containere, hvorav åtte med miljøfarlig materiale og i tillegg 1 700 tonn tungolje og 200 tonn diesel. 

## Referanser
Hornnes videregående skole

**Hornnes videregående skole** (Hornnes vidaregåande skule) var en videregående skole på Hornnes i Setesdal etablert som *Hornnes private landsgymnas* i 1918. Skolen lå i nåværende Evje og Hornnes kommune.

## Historikk
I 1914 kom en lov som åpnet opp for etablering av nasjonale landsgymnas, slik at ungdom i distriktet kunne ta examen artium. Samme år startet arbeidet med å etablere et offentlig landsgymnas på Hornnes. Stortinget var i 1915 interessert i å etablere det første offentlige landsgymnaset her, men valgte istedet Voss. Det ble likevel etablert et privat landsgymnas på Hornnes i 1918, med Gunnar Abusdal som første skolestyrer. Det første elevkullet bestod av 25 elever. Etableringen baserte seg på både privat og offentlig pengestøtte. Etterhvert økte den statlige støtten til skolen og i 1923 ble gymnaset offentlig, Hornnes offentlege landsgymnas.

Skolen holdt den første tiden til i midlertidige lokaler. På begynnelsen av 1920-tallet ble det bestemt at skolen skulle få en ny skolebygning. Arkitekt Thoralf Hauff ble engasjert og han tegnet et majestetisk skole med sidefløyer og spir. På grunn av et trangt budsjett så ble de opprinnelige planene skinnlagt og mindre utgave ble lansert. 
Høsten kunne Hornnes Landsgymnas flytte inn i den nye skolebygningen som lå på Jortveitmoen i Hornnes. Skolebygget ble offisielt innviet to år senere.

Skolen fortsatte som fireårig landsgymnas frem til 1975, da den ble videregående skole. 
I 2006 ble skolen slått sammen med Valle videregående skole og Hovden Skigymnas og fikk navnet Setesdal videregående skole.

## Rektorer

*Gunnar Abusdal 1918-1922
*Karl Hatteland 1922-1923
*Daniel Danielsen 1923-1950
*Gunstein Langerak 1950-1961
*Eldar Peter Molaug 1961-1973
*Tormod Oksefjell 1979-

## Arkivet
Arkivet etter Hornnes vidaregåande skule befinner seg ved KUBEN i Arendal. Arkivet inneholder saksarkiv, korrespondanse og informasjon om elever, lærere og annet. Arkivet omfatter perioden like før skolens oppstart i 1918 og frem til 2000-tallet.

## Referanser


## Eksterne lenker
* Setesdal vidaregående skule sin hjemmeside
* Arkiv etter Hornnes vidaregåande skule på Arkivportalen
Eitt lag enn

**«Eitt lag enn»** (norsk oversettelse: *en sang til*) er en islandsk sang, skrevet av Hörður G. Ólafsson og Aðalsteinn Ásberg Sigurðsson. Sangen er en kjærlighetsduett, hvor sangerne beskriver ønsket deres om å danse en sang til sammen. 

Den var Islands bidrag i Eurovision Song Contest 1990 og ble fremført av duoen Stjórnin, bestående av Grétar Örvarsson og Sigriður Beinteìnsdottir. Bidraget hadde fått startnummer åtte (etter Storbritannias Emma og før Norges Ketil Stokkan). Etter at avstemningen var avsluttet, hadde sangen fått 124 poeng som gav en fjerdeplass av 22 bidrag, Islands beste plassering til da. 

**Refreng:**

## Eksterne lenker
* Island i Eurovision Song Contest 1990
Hovden skigymnas

**Hovden skigymnas** (egentlig Hovden vidaregåande skule fra 1991) var en videregående skole på Hovden i Setesdal, etablert i 1990. Fra 2006 ble skolen omgjort til en avdeling av Setesdal vidaregåande skule.

## Historie
Fra 1987 var det en filialklasse på Hovden under Valle vidaregåande skule. Klassen het VK2 Reiselivsaktiviteter, og hadde som mål å utdanne aktivitetsledere innen reiselivsnæringen, og da særlig skiinstruktører. 
I 1990 ble Hovden skigymnas etablert, og fra denne enkle begynnelsen vokste Hovden skigymnas til en selvstendig videregående skole med over hundre elever og rundt 20 ansatte.

Flere tidligere elever ved Hovden skigymnas har markert seg både nasjonalt og internasjonalt innen langrenn.

I 2006 ble skolen slått sammen med Valle vidaregåande skule og Hornnes vidaregåande skule, til Setesdal vidaregåande skule. Navnet *Hovden skigymnas* er likevel fortsatt i bruk.

## Arkivet
Deler av arkivet etter skolen befinner seg på KUBEN i Arendal. Arkivet omfatter bl.a. møtereferater, journaler, saksarkiv og elevinformasjon.

## Referanser


## Eksterne lenker
* Hovden Skigymnas sin hjemmeside
* Setesdal vidaregåande skule sin hjemmeside
*
Xi’ans befestninger

**Xi'ans befestninger**, rundt en av det gamle Kinas hovedsteder, er en av landets eldste og best bevarte. 

Byggingen av den første bymuren rundt daværende Chang'an begynte år 194 f.Kr. og pågikk i fire år. Den muren målte 25,7&nbsp;km i lengde og var 12–16 m bred ved bakken. Området innenfor murene var på ca. 36&nbsp;km². 

Under Sui-dynastiet begynte man i 582 med en ny bymur rundt byen som nå hadde krympet og fått nytt navn. Den er imidlertid ikke bevart.

Den nå eksisterende bymuren rundt Xi'an, som byen heter nå, stammer fra Mingdynastiets tid og ble påbegynt i 1370. Den stod ferdig i 1378. Byen var den gang residensby for Hongwu-keiserens sønn. Den nye muren omslutter et vesentlig mindre område enn det gamle Chang'an, bare 14&nbsp;km². Muren har en omkrets på 13,7&nbsp;km, 12 meters høyde, og 15–18 meter tykkelse på bakkenivå.

Ved begynnelsen av den republikanske tid ble noen deler av muren revet oeller ble tillatt å forfalle. Under Annen Verdenskrig var deler av befestningene tilfluktsrom fra japanske bombeangrep. 

Muren ble reparert og renovert i 1980-årene.

Bymuren har fire store byporter, midt på hver side: Anyuan-porten () i nord, Changle-porten () i øst, Yongning-porten () i sør, og Anding-porten () i vest. I tillegg til disse opprinnelige portene er det tilkommet 14 til for å avlaste trafikken i den indre by. Ved siden av de 98 tårnene, med 120 meters mellomrom langs muren, er tre av de opprinnelig fire hjørnetårnene blitt bevart. Tidligere kom man inn gjennom portene over vindelbroer. Om morgenen ble tårnene åpnet på signal fra klokketårnet, om kvelden ble vindelbroene heist opp på signal fra trommetårnet.

Bymurene ble i 1961 oppført på Folkerepublikken Kinas liste over kulturminner.

I 1983 ble det anlagt en park langs muren, Fra 2005 er det blitt mulig å gå rundt hele gamlebyen oppe på muren til fots, eller sykle samme strekningen. 


Image:XiAn_CityWall_DiLou.jpg
Image:Xi'an - City wall - 010.jpg|
Image:Xi'an - City wall - 006.jpg|
Image:Xi'an - City wall - 014.jpg|
Image:Xi'an - City wall - 011.jpg|
Image:Xi'an - City wall - 004.jpg|
Image:Xi'an - City wall - 007.jpg|
File:1 xian city wall 2011.jpg|


## Referanser
Luigi Faure

**Luigi Faure** (født 1901, død 5. september 1974) var en italiensk skihopper og kombinertløper som representerte Sci Club Sauze d'Oulx og Sci Club Cesana. Han ble nummer 17 i skihopping i OL i Chamonix i 1924 og 22 i VM i Janské Lázně i 1925. I 1924, 1925 og 1926 ble han italiensk mester i både spesielt hopp og kombinert, i 1927 vant han kombinert, men ble nummer 2 i hopp.

Sportsforretningen Faure Sport i Sauze d'Oulx ble stiftet av Luigi Faure i 1940.

## Referanser
 

## Kilder
* Sports Reference: Luigi Faure  (besøkt 19. oktober 2011)
* Federazione Italiana Sport Invernali: Salto speciale, l'albo d'oro degli Assoluti (italienske mestere i skihopping, italiensk, besøkt 19. oktober 2011)
* Federazione Italiana Sport Invernali: Combinata nordica, l'albo d'oro dei Campionati Italiani (italienske mestere i kombinert, italiensk, besøkt 19. oktober 2011)

## Eksterne lenker
*
Widerøefjellet

**Widerøefjellet** er et fjell i den sentrale delen av fjellmassivet Sør-Rondane i Dronning Maud Land. Fjellet ligger mellom Walnumfjella og Gunnestadbreen i øst og Nils Larsenfjellet og H.E. Hansenbreen i vest. Høyeste punkt måler 2994 moh., og det er dermed et av de høyeste fjellene i Dronning Maud Land.

Området ble fotografert fra fly under Thorshavn-ekspedisjonen 1936–37 og under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957. Fjellet er oppkalt etter flypioneren Viggo Widerøe (1904–2002) som deltok på Thorshavn-ekspedisjonen.

## Referanser


## Eksterne lenker
*
Henles sløyfe

**Henles sløyfe** er den delen av et nefron i nyrene som leder fra proximale tubulus til distale tubulus. Den har en nedadstigende og en oppadstigende gren. Henles hovedfunksjon er å skape en konsentrasjonsgradient i nyrenes marg. Navnet stammer fra dens oppdager F. G. J. Henle.

## Funksjon
Henles sløyfe består av to parallelle grener som går fra barken, ned i margen, og tilbake til barken. Væsken strømmer således i motsatt retning i de to delene av sløyfen. Den distale, oppadstigende delen av sløyfen har ionepumper som aktivt frakter ioner (NaCl og kalium) ut i den omliggende vevsvæsken. Det skapes således en høy konsentrasjon av ioner i margens vevsvæske som gradvis avtar ettersom væsken som transporteres oppover i sløyfen kvittes for ioner. (Denne delen av Henle er lite permeabel for vann). Den nedadstigende delen av Henle mangler den aktive pumpemekansimen, men er til gjengjeld svært gjennomtrengelig for vann. Den høye ionegradienten trekker derfor vann ut av nedadstigende tubulus ettersom væsken beveger seg mot margen. Vannet absorberes av nærliggende kar. Væsken i nedadstigende Henle blir således gradvis mer konsentrert, men når den svinger opp i oppadstigende Henle vil den igjen fortynnes, av de nevnte mekanismer. Resultatet er at vevsvæsken omkring Henles sløyfe får en økende konsentrasjon av ioner jo dypere inn i margen en kommer (motstrømsprinsipp). Denne osmotiske gradienten utøver sin funksjon på væsken som har passert helt til de terminale samlerør. I samlerørene, som ligger parallelt med Henles sløyfe, strømmer væsken i medullær retning. Dersom organismen trenger å spare vann, vil vannpermeabiliteten i samlerørene øke slik at vann kan bevege seg passivt (osmose) ut av samlerørene nedover den opparbeidede konsentrasjonsgradienten. Denne prosessen reabsorberer vann og skaper en konsentrert urin for ekskresjon.

## Litteratur
*
*
Folketingsvalget 1945

**Folketingsvalget 1945** fant sted den 30. oktober 1945, unntatt på Færøyene hvor valget ble avholdt den 20. november. Ved valget ble det valgt 149 medlemmer til Folketinget, Danmarks nasjonalforsamling.

## Resultater

## Referanser
Nino Castelli

**Nino Castelli** (1898–1925) var en italiensk skiløper og roer. Han ble italiensk mester i skihopping i 1920 og tok bronsemedalje i 1915, og vant mesterskapet i kombinert begge de to årene. Han tok bronsemedalje i det italienske mesterskapet på 10 kilometer langrenn i 1913, bronse på 18 kilometer i 1915 og sølv på 18 kilometer i 1920. I OL i Antwerpen i 1920 deltok han i roing, singelsculler, men ble slått ut i første runde.

Fjellhytta Rifugio Sassi Castelli på Artavaggio-platået i provinsen Lecco er oppkalt etter Nino Castelli og Arnaldo Sassi.

## Referanser


## Kilder
* Sports Reference: Nino Castelli  (besøkt 19. oktober 2011)
* Federazione Italiana Sport Invernali: Salto speciale, l'albo d'oro degli Assoluti (italienske mestere i skihopping, italiensk, besøkt 19. oktober 2011)
* Federazione Italiana Sport Invernali: Combinata nordica, l'albo d'oro dei Campionati Italiani (italienske mestere i kombinert, italiensk, besøkt 19. oktober 2011) (feilaktig kalt *Dino Castelli*)
* Il Mascalzone: -GS masch: Eisath campione italiano di gigante. -Sl femm: Manuela Moelgg tricolore. (italienske mestere i alpint og langrenn, italiensk, 24. mars 2006, besøkt 19. oktober 2011)
* valsassina:cultura - Il Rifugio Sassi Castelli ai Piani di Artavaggio (italiensk, besøkt 19. oktober 2011)

## Eksterne lenker
*
Andrej Tsjistjakov

**Andrej Tsjistjakov** (Андрей Чистяков, født 14. mars 1962) er en russisk tidligere profesjonell ishockeyspiller som spilte i den sovjetiske Hockey Liga. Han spilte blant annet for HK Spartak Moskva, Lada Togliatti Avtomobilist Jekaterinburg, Salavat Julajev Ufa, svenske Timrå IK, Östersund, norske Furuset Ishockey og San Jose Sharks, Edmonton Oilers i NHL.

## Eksterne lenker
* 
* http://www.eurohockey.net/players/show_player.cgi?serial=8187
Magnus Barfot kinosenter

**Magnus Barfot kinosenter** er et kinokompleks i Bergen som drives av Bergen Kino, og er oppkalt etter den norske kongen Magnus Barfot. Kinokomplekset, som åpnet for publikum 1. oktober 2004, har fem kinosaler over fem etasjer med til sammen 1060 plasser. Bygningen ble oppført av Grieg Arkitekter under ledelse av Lorentz Grieg, og møbler ble levert av Norway Says. Bygningen kostet 84 millioner kroner å føre opp, og i tillegg kom kostnader på 4,8 millioner kroner for kinoteknisk utstyr. I konstruksjonen er det brukt mye glass og stål for å gi bygningen et moderne og åpent preg. Kritikere mente imidlertid at det var blitt for sterilt og standardisert, og Frode Grytten kalte kinosenteret «en fabrikk uten sjel». Mange bergensere tok imidlertid godt i mot det nye kinokomplekset, som førte til gode besøkstall for Bergen Kino i 2005.

Bergen Internasjonale filmfestival har tatt i bruk kinokomplekset som sitt viktigste visningssted.

## Referanser
Helstad

**Helstad** er ei bygd i Bindal kommune i Nordland, ca. 7 km fra kommunesenteret Terråk, med om lag 50 innbyggere. Helstad fikk veisamband med Åbygda i 1973/74. Frem til Vassåsbrua ble åpnet i 1980 slik at Helstad og Åbygda fikk fast veiforbindelse til Terråk, var bygda knutepunkt på fylkesvei 1 med ferjesamband til Terråk og Årsandøy. Ferjeleiet ved Helstadsjøen ble etter hvert demontert.

Hovednæringene er jordbruk og skogbruk. Helstad landbruksverksted er et foretak som ligger her, et annet foretak er spistedet Mon Amour som ligger i grenda Bangstad. Bygda hadde frem til nedleggelsen midt 1980-tallet eget postkontor med postnummer 8945 og dagligvareforretning med drivstoffsalg, til denne også ble nedlagt på begynnelsen av 2000-tallet. Ved Helstadsjøen er det anlagt en molo med småbåthavn som benyttes av både fastboende og turister. Helstad har ellers eget forsamlingshus drevet av bygdas ungdomslag, og skytebane med elektronsk skiveanvisning på 100-meteren og 200-meteren drevet av skytterlaget.

## Personer fra Helstad / Bangstad
* Anja Bangstad (født 1990)
* Joakim Bangstad (født 1986)

## Lag og foreninger
* UL Fram (Ungdomslag) stiftet 31. desember 1920
* Indre Bindal Skytterlag (IBS) stiftet 1866

## Referanser
Puerto Rico under Panamerikanske leker 2011

**Puerto Rico under Panamerikanske leker 2011**. Puerto Rico deltok i de 16. Panamerikanske leker som ble arrangert i Guadalajara i perioden 14. og 30. oktober 2011. De kom på tolvteplass med seks gull-, åtte sølv- og åtte bronsemedaljer.

## Medaljer

## Medaljevinnerne

## Referanser
Jamaica under Panamerikanske leker 2011

**Jamaica under Panamerikanske leker 2011**. Jamaica deltok i de 16. Panamerikanske leker som ble arrangert i Guadalajara i perioden 14. og 30. oktober 2011. De kom på fjortendeplass med en gull-, fem sølv- og en bronsemedalje.

## Medaljevinnerne (ufullstendig)

## Referanser
Tellef Haraldstad

**Tellef Haraldstad** (født 28. juni 1840, død 22. november 1917) var en norsk dikter, emissær i avholdsbevegelsen og politiker i Stavanger. Haraldstad er kjent som Stavangerdikter med viser som «Tenk hvor i gamle dager», «Stavanger er ingen filleby», «En lys idé», «Kaisegatevise», «Druknet (avholdssang)» og mange flere. 
## Liv
Tellef Haraldstad ble født på gården Haraldstad ved Mandal og vokste opp i et religiøst hjem. Skolegangen var knapp, men han ble oppfattet som svært begavet. Som ung gutt var han lærer en tid. Deretter reiste han til underoffiserskolen i Kristiansand for å utdanne seg videre. I 1865 giftet han seg med Karoline Appel fra Kristiansand. Omkring 1873 kom han med kone og to barn til Stavanger hvor han bodde resten av livet. De fikk til sammen tolv barn.

I Stavanger arbeidet Haraldstad på kontor hos gartner Zetlitz, senere hos Jacob J. Helvig. I disse årene kom han med i avholdsbevegelsen og var øverstetemplar i losjen «Dovre». Han fikk bl.a. Aleksander Kielland til å gå inn i losjen. Omkring 1896 reiste han rundt i Norge som emissær for avholdssaken og stiftet 22 losjer. I 1898 døde hans kone Karoline. En datter, Asborg, døde to år seinere. Ensomhet og uenighet i avholdslosjene gjorde at han etterhvert vendte seg fra avholdssaken.
## Dikt
Omkring århundreskiftet arbeidet Haraldstad som korrespondent for sardinfabrikken Alexandra. Han diktet svært aktivt i denne tiden. Han var politisk radikal, arbeidervennlig og Venstremann. Mange av diktene er politiske innlegg til avisene, med både nasjonale og lokale tema. De handler om blant annet unionsoppløsning og viser et klart standpunkt for kvinnesaken, lokalt er temaene ofte knyttet til byutvikling og forholdene i ulike bydeler. Noen av diktene er svært ironiske. Han var også en hyppig gjest på byens etablissementer hvor han leste diktene sine. 

O. K. Stangeland samlet og utga i 1961 fire bind med Haraldstaddikt og -sanger. I anledning Stavanger bys jubileum i 1975 ble det utgitt «Tenk hvor i gamle dager» – en samling Stavangerviser fra 1800-tallet. Her har Tellef Haraldstad et eget kapittel. Harald og Johs. Ringås har brukt noen av visene på sin plate fra 1975 med samme navn. I 2010 utgav Gunnar Roalkvam viseboka *Stavanger er ingen filleby*.

## Referanser
Magnalia Christi Americana

***Magnalia Christi Americana*** (tilnærmet: *Det prektige arbeidet til Kristus i Amerika*) er en bok utgitt i 1702 av Cotton Mather (1663–1728). Tittelen er på latin, men dens undertittel er på engelsk: *The Ecclesiastical History of New England*, «Den ekklesiastiske historien i New England». Ekklesiastisk betyr kirkelig. Tittelen til tross, den ble hovedsakelig skrevet på engelsk og trykket i London «for Thomas Parkhurst, for Bibelen og De tre kroner, Cheapside.»

Den består av syv «bøker», eller deler, samlet i to bind, forteller i detaljer den religiøse utviklingen i Massachusetts og andre nærliggende kolonier i New England fra 1620 til 1698. Et utdrag fra boken i *The Norton Anthology of American Literature* forteller om arbeidet og resultatene til William Bradford, guvernøren i Plymouth-kolonien. Andre bemerkelsesverdig deler i boken er Mathers beskrivelse av hekseprosessene i Salem, hvor han kritiserer en del av metodene til domstolen og forsøker selv å distansere seg fra hendelsene og justismordene han selv deltok i. En annen del er rømningen til Hannah Dustan, en av de best kjente fangefortellinger. Han har også en fullstendig «catalogus», katalog, over alle studentene som har tatt eksamen ved Harvard College (som siden ble Harvard University), foruten at han også forteller om opprettelsen og grunnleggelsen av Harvard College i seg selv. Han hevder også at puritanske slaveeiere burde gjøre mer til å omvende sine slaver til kristendommen.

## Eksterne lenker
* ''Magnalia Christi Americana'' - kopi online via Google Books.
Marry the Night

**«Marry the Night»** er en sang av Lady Gaga, og den femte singelen fra hennes andre studioalbum *[[Born This Way]]*. Singelen ble lansert 15. november 2011.

Marry the Night gjorde det ikke særlig godt på hitlistene, og solgte i overkant av 500 000 digitale kopier, som gjør det den minst solgte singelen til Gaga. Den har også en musikkvideo, med Gaga som regissør. Hun har tidligere forklart medier at det er hennes mest personlige video, og hun påpekte videoen som et kunstverk. Videoen har over 50 millioner visninger på youtube, som gjør den den tredje minst sette LadyGagavideoen på youtube.

## Format og sporliste
*;Digital download
# "Marry the Night" &ndash; 4:25

*;Born This Way (Bonus Track Version)
# "Marry the Night" (Zedd Remix) &ndash; 4:21

*;Born This Way – The Remix
# "Marry the Night" (Totally Enormous Extinct Dinosaurs Remix)

## Eksterne lenker
*
Thor Hals

**Thor Reidar Hals** (født 1967) var ordfører i Askim for Høyre.

Hals ble etter kommunevalget 2011 valgt gjennom et samarbeid med KrF, FrP og Senterpartiet. Han ble gjenvalgt som ordfører etter kommunevalget i 2015. Thor Hals ble Askim kommune sin siste ordfører. I Hals sin Ordførerperiode var det mye fokus på byutvikling, og gjøre sentrum mer attraktivt. Det ble bygget ny stor ungdomsskole og han var med på å sikre et nytt regionalt Helsehus i bygget som tidligere huset Askim sykehus. Det ble vedtatt mange store områdereguleringer, som har gitt grobunn for relativ sterk vekst i byen Askim. 

Fra og med kommune- og fylkestingsvalget i 2019 var det valg på den nye storkommunen Indre Østfold kommune. Kommunen består av tidl. Askim, Trøgstad, Eidsberg, Hobøl og Spydeberg kommuner. 

Thor Hals var leder i Fellesnemnda, som hadde ansvaret å forberede sammenslåingen av Askim, Eidsberg, Spydeberg, Hobøl og Trøgstad kommuner. Fellesnemnda fungerte fra sommeren 2017 til konstitueringen av det nye kommunestyret i Indre Østfold kommune i oktober 2019. 

Thor Hals stilte ikke til valg som ordfører i 2019 til den nye storkommunen Indre Østfold kommune. Hals ble valgt inn i kommunestyret i Indre Østfold kommune i valget 2019, og var gruppeleder for Høyre i hele perioden.   

Thor Hals ble valgt til å være Høyres Fylkesordførerkandidat i 2023, og i dette valget ble Høyre for første gang i historien det største partiet i Østfold. Det var nære på at Hals ble Fylkesordfører, men på grunn av et medlem i INP som meldte seg ut av partiet, og valgte å stemme mot det partiet han ble innvalgt for ønsket, manglet de borgerlige 1 stemme. Hals har siden Fylkestingsvalget i 2023 vært Gruppeleder i Høyres Fylkestingsgruppe og er opposisjonsleder.   

Hals ble også valgt inn i kommunestyret for Høyre i Indre Østfold kommune i perioden 2023 - 2027.    

## Referanser


## Eksterne lenker
* Ordføreren  – Askim kommune
Ellen Solbrække

**Ellen Sofie Solbrække** (født 4. april 1960) er en norsk lokalpolitiker som representerer Arbeiderpartiet. Hun ble valgt til ordfører i Rakkestad kommune i Østfold i 2011 i et samarbeid mellom Arbeiderpartiet, Venstre og Kristelig Folkeparti.. Solbrække var den første kvinnelige ordfører i Rakkestad og første ordføreren fra Arbeiderpartiet. Solbrække ble gjenvalgt som ordfører etter kommunestyrevalget 2015 for perioden 2015−2019. Arbeiderpartiet fikk 32,2 prosent av stemmene og gikk fram med 7,6 prosent.

## Referanser
Øyvind Hjelle

**Øyvind Hjelle** (født 1972) er en norsk kokk og konsulent ved Kulinarisk Akademi, kanskje mest kjent som matskribent for en rekke aviser.  Han startet sin læretid i 1989 og drev fra midten av 1990-tallet Palace Grill, fra 1996 sammen med kjendiskokk Ole Martin Alfsen og i 1998 som deltaker i Østers-NM.  I likhet med Alfsen var også Hjelle matfaglig konsulent ved det som frem til 2008 var Gastronomisk Institutt i Oslo.  Utover Palace Grill, som han har forlatt, har han også virket ved Michelin-restauranten Spisestedet Feinschmecker og noe som heter La Province, og vært en del brukt i VG og Aftenposten.  I 2008 overtok han og vinkelner Robert Lie etter Tom Victor Gausdal og Ole Martin Alfsen som ukentlige matspaltister for en rekke norske aviser, Dagsavisen, Romerikes Blad, NTB og Agderposten.

## Utgivelser
* 
* 

## Referanser
Cumbres del Ajusco nasjonalpark

**Cumbres del Ajusco nasjonalpark** er en nasjonalpark i Tlalpan og Magdalena Contreras sør i Det føderale distriktet i Mexico. Den dekker et areal på 920 km² og omfatter fjellkjeden Ajusco. Det høyeste punktet er på 3&nbsp;900 meter over havet. Landskapet i nasjonalparken preges av barskog og høyfjellsgrasland.

Nasjonalparken ble oppretta 23. september 1936.

## Eksterne lenker
* Nasjonalparker i Mexico
Gyldig fravær

***Gyldig Fravær*** er en roman av Harald Rosenløw Eeg, hans ellevte. Romanen skildrer fem ungdommer i et samtidig Oslo, som fanges i en situasjon der grensen mellom realisme og surrealisme overskrides.

Ungdommene Sherpa, Anjo, Albert, Bruno og Ida går i samme klasse på ungdomsskolen. Tidsrekkefølgen i handlingen går både forlengs og baklengs, og i tida før bokas dramatiske vendepunkt skildres ungdommene både alene og sammen, og i samspill med hver sine sidekarakterer. Trådene møtes en formiddag under Oslo, når en eksplosjon sperrer de fem inne i en T-banevogn. Liv og død møtes i en drakamp om virkeligheten, mens leseren kommer stadig tettere på ungdommene.

## Eksterne lenker
* Anmeldelse på nrk.no
* Anmeldelse på tb.no – Tønsbergs Blad
* Anmeldelse på barnebokkritikk.no
* Anmeldelse på dagbladet.no
* Bokpresentasjon hos forlaget, Aschehoug
I vinens speil

***I vinens speil*** er en presentasjon av den persiske dikteren Hafez (1320–1390) på norsk, både i bokform, oversatt av Mahsa Vahdat og Erik Hillestad, og på en plate med koret SKRUK med Mahsa Vahdat. Både boka og plata utkom i 2010.

Hafez regnes som en persisk/iransk nasjonalpoet, og hans dikt er fremdeles i levende bruk. Diktene er skrevet i formen ghazal, med dobbeltvers og monorim. Hans forfatterskap omfatter mellom 500 og 600 dikt, selv om så mye som 709 dikt tilskrives ham. Standardutgaven *Divân-e Hâfez*  inneholder snaut 500 dikt. Han anses for å ha et tvetydig forhold til religion og religiøs autoritet, selv om mange av hans lesere anser at diktene er skrevet med guddommelig autoritet, og det er en vanlig praksis å bruke oppslag i diktsamlingen som utgangspunkt for spådommer.

Finn Thiesens innledning fremholder at Hafez «forener dionysisk inspirasjon og skjønnhetsbegeistring med mystiske temaer og moralske emner, og besynger dessuten sin høyt elskede fødeby, Siraz.» Thiesen sier også at budskapet i diktene er tvetydig, både fordi det er tilsiktet tvetydig, og fordi mange utgaver inneholder diktene med uriktig rekkefølge på versene. «Nettopp det at Hafez nesten aldri uttrykker seg direkte, og kun indirekte antyder hva som ligger ham på hjertet, gjør hans diktning universell og allmenngyldig. […] for meg handler *Divân-e Hãfez* først og fremst om kjærlighet. Kjærlighet i seg selv, uten hensyn til om den er sanselig eller åndelig, om den er guddommelig eller kjødelig. Eller om det er abstrakt kjærlighet […] til musikk, litteratur og tilsvarende lidenskaper. Det er kjærligheten som gir livet mening.»

## Bok
Vahdats og Hillestads gjendiktning begynte som et dialogprosjekt knyttet til kulturkirken Jakob. I en toårsperiode 2007-09 valgte Masha Vahdat hver uke ut et Hafez-sikt som kommentar til en av Jesu lignelser. Diktene ble først oversatt til engelsk av henne, og deretter til norsk av Hillestad. Oversetterne samarbeidet deretter om den endelige løsningen. Diktene gjengis både på persisk og norsk. Den persiske teksten er kalligrafert av Mehdi Fallah fra Iran.

Boka ble senere samme år gjenutgitt i Bokklubbens serie Verdens hellige skrifter med innledning av Finn Thiesen.
## Plate
Koret SKRUK utga i 2010 plata *I vinens speil* med tekster fra Rumis *[[Mathnawi]]* og av Hafez; disse to persiske forfatterne levde på henholdsvis 1200- og 1300-tallet, og begge skrev innenfor sufismen. Tekstene er oversatt av Mahsa Vahdat og Erik Hillestad. Melodiene er til dels persisk tradisjonsmusikk, og dels skrevet av Mahsa Vahdat og Tord Gustavsen. Tord Gustavsen har arrangert musikken.

Medvirkende på plata er SKRUK, dirigent Per Oddvar Hildre, Mahsa Vahdat, Tord Gustavsen på piano, Mats Eilertsen på bass og Kenneth Ekornes på perkusjon. Platen blespilt inn i Kulturkirken Jakob og Volda kirke, og repertoaret ble urframført under kirkemusikkfestspillene i Kristiansand i august 2010.

## Referanser
Hipódromo de las Américas

**Hipódromo de las Américas** er en hippodrom i Mexico by. Den befinner seg i Lomas de Sotelo i Miguel Hidalgo vest i Det føderale distriktet, på grensa til Naucalpan kommune i delstaten México.

Hippodromen ble åpna 6. mars 1943. Den har rundt 20&nbsp;000 sitteplasser. Publikumsrekorden er på 43&nbsp;371, og ble satt 5. februar 1981.

## Eksterne lenker
*
Six Flags México

**Six Flags México** er en fornøyelsespark i Mexico by som eies av Six Flags. Den er Latin-Amerikas største fornøyelsespark og den eneste Six Flags-parken i Latin-Amerika. Parken befinner seg i Tlalpan sør i byen.

Parken het opprinnelig Reino Aventura og hadde meksikanske eiere. Denne ble åpna i 1982, og hadde hvalen Keiko som hovedattraksjon. Parken ble kjøpt opp av Six Flags i 1999 og gjenåpna under det nye navnet 19. april 2000.

Blant parkens største attraksjoner er «Batman The Ride» og «Superman: El Último Escape».

## Eksterne lenker
* Six Flags Méxicos offisielle hjemmeside
Dansk 1. divisjon fotball 1945–46

**[[Superligaen|Dansk 1. divisjon fotball for menn]]** i 1945/1946 sesongen bestod av 10 lag og Boldklubben af 1893 vant serien.

## Tabell

## Eksterne lenker
* Denmark – List of final tables (RSSSF)
Nord-Tyskland

**Nord-Tyskland** er et geografisk område og et språkområde innenfor forbundsrepublikken Tyskland som omfatter regionene nord for Uerdinger-linjen. Området omfatter den nordlige delen av den tyske delstaten Nordrhein-Westfalen, Sachsen-Anhalt og Brandenburg, samt de tyske delstatene Niedersachsen, Schleswig-Holstein, Hamburg, Bremen og Mecklenburg-Vorpommern.

Den nordtyske samhørighetsfølelsen beror på et felles landskap i det nordeuropeiske lavlandet, en felles historie (deriblant Hansaforbundet) og kultur (deriblant i arkitekturen), og dets hjemsted for det nedertyske språkområde og de nedertyske dialektene. Nord-Tyskland deles inn i naboregionene Nordvest-Tyskland og Nordøst-Tyskland.

## Eksterne lenker
*
Upland (Hessen)

**Upland** (nedertysk for *Oberland* eller «høylandet») er navnet på et landskap som består av den nordøstlige delen av Hochsauerland. Landskapet tilhører den tyske delstaten Hessen, mens resten av Sauerland befinner seg i delstaten Nordrhein-Westfalen. Upland befinner seg innenfor distriktet Landkreis Waldeck-Frankenberg og er blant annet kjent for Mühlenkopfbakken i Willingen.
Upland

**Upland** kan referere til:

* Upland (Hessen), en historisk region i den tyske delstaten Hessen
* Upland (California), en by i San Bernardino County i California, USA
Homo Norvegicus

***Homo Norvegicus*** er et norsk tegneserie-samlealbum av Christopher Nielsen utgitt i 2000. Samlealbumet inneholder alle Nielsens tidligere utgitte tegneserier om Narverne, To trøtte typer, Gutta fra Calcutta og Hold Brillan. Albumet ble utgitt på forlaget No Comprendo Press. 

## Eksterne lenker
*
Ostwestfalen

**Ostwestfalen** er den østligste delen av det tyske landskapet Westfalen. Som område har det sin historiske opprinnelse i Regierungsbezirk Minden (1815–1947) i kongeriket Preussen og senere Fristaten Preussen. Det prøyssiske forvaltningsområdet hadde vært en del av eldre historiske områder, nemlig fyrstedømmet Minden, grevskapet Ravensberg og fyrstbispedømmet Paderborn, såvel som Amt Reckenberg, grevskapet Rietberg og herskapet Rheda. Ostwestfalen representerer idag omkring 80 prosent av arealet til henholdsvis Regierungsbezirk Detmold og landskapet Ostwestfalen-Lippe.
Exodus

**Exodus** (gresk: «utreise») kan ha flere betydninger:

*Det latinske navnet på ''Andre Mosebok'' (etter jødenes utreise fra Egypt)
*''Exodus'' (bok), en roman av Leon Uris om etableringen av staten Israel
*''Exodus'' (film fra 1960), en amerikansk spillefilm fra 1960 regissert av Otto Preminger, med Leon Uris' roman som forelegg
*, spillefilm fra 2014 regissert av Ridley Scott 
*S/S Exodus, et fartøy som er særlig kjent for å ha fraktet jødiske flyktinger til det britiske Palestinamandatet
*Exodus (band), et amerikansk thrash metal-band
*''Exodus'', et album og en sang av Bob Marley & the Wailers
*Tre avsnitt av TV-serien *[[Lost]]*
**Exodus*, et musikkverk av den engelske komponisten Eric Ball
Glukoprotein

**Glukoproteiner** er proteiner med kjeder av karbohydrater (polysakkarider) på overflaten av molekylet. Glukoproteiner syntetiseres av ribosomer bundet til endoplasmatiske retikulum, og deretter påhektes et karbohydrat som er syntetisert av proteiner i endoplasmatisk reticulum.

## Funksjoner i kroppen
De fleste membranproteiner og secernerede (utskilte) proteiner er glukoproteiner. De er ofte viktige som proteiner på cellemembranen, der de spiller en rolle i kommunikasjon og interaksjon mellom cellene. Glukoproteiner finnes også i cytosol, men deres funksjon akkurat her er mindre forstått.

## Referanser
Kenyas intervensjon i Somalia

**Kenyas intervensjon i Somalia** i 2011 med kodenavnet **Operasjon Linda Nchi** (kiswahili for *"Beskytt landet"*) var en koordinert militæroperasjon utført av Kenyas forsvarsstyrker og Somalias nasjonalhær mot den somaliske militante islamistgruppen aš-Šabāb som begynte i midten av oktober 2011, da kenyanske soldater krysset grensen inn i konfliktsonen i det sørlige Somalia. Soldatene forfulgte aš-Šabāb-soldater som skal ha kidnappet flere utenlandske turister og hjelpearbeidere i Kenya. Ifølge den etiopiske utenriksministeren representerer denne intervensjonen et av de siste stadiene i det islamistiske opprøret den somaliske borgerkrig.
Josep Clotet Ruiz

**Josep «Pep» Clotet Ruiz** (født 28. april 1977 i Barcelona) er en spansk fotballtrener.

Tidligere har han blant annet trent den spanske klubben RCD Espanyols B-lag, som han blant annet vant den spanske Division 2 i sesongen 2008/2009. Før det hadde han stor fremgang  da han trente klubbens U19-lag, hvor han blant annet var med på å vinne den spanske juniorcupen med klubben. Han har til og med vært aktiv innen det katalanske fotballforbundet og har en mastergrad i fotballvitenskap. I sesongen 2010 var han som assistenttrener svært medvirkende til at Malmö FF  vant Allsvenskan. Etter den sesongen ble han hovedtrener for Halmstads BK, men uten stor suksess der måtte han gå fra jobben den 5. juli 2011.

Den 1. januar 2012 ble Clotet ny trener for Viking Fotballklubb under Åge Hareide, men forlot klubben samtidig med sistnevnte samme år. Etter dette jobbet han med talentutvikling i Málaga før han dro til Swansea for å utvikle ungdomsakademiet der fra november 2013. I mai 2014 fikk han stillingen som assistenttrener under Garry Monk i samme klubb. I desember 2015 fikk Monk sparken i Swansea, og Clotet sluttet der. Sommeren 2016 fulgte han Monk til Leeds.

## Referanser


## Eksterne lenker
*
Norsk filmklubbforbund

**Norsk filmklubbforbund** (**NFK**), er en norsk organisasjon bestående av lokale filmklubber. I 2021 var 78 vanlige filmklubber og 19 barnefilmklubber tilsluttet forbundet. Oppgaven til forbundet kan sies å være støtte til lokale filmklubber, samt representere disse utad. NFK ble grunnlagt i 1968, men har røtter tilbake til 1960, og holder til i Filmens Hus i Oslo.

NFK får mesteparten av sin støtte fra det offentlige gjennom Norsk filminstitutt og andre organer. Forbundet er medlem i Folkeuniversitetet og Frivillighet Norge.

## Kilder


## Eksterne lenker
*
Jaimie Alexander

**Jaimie Lauren Alexander** (født **Jaimie Lauren Tarbush**; 1984) er en amerikansk skuespillerinne. Hun spilte Sif i filmen *[[Thor (film)|Thor]]* (2011), en rolle hun gjentok i oppfølgeren **' (2013). Hun spilte en sentral rolle i [[science fiction]]-serien ''[[Kyle XY]]'' fra 2007 til 2009. Hun var med i actionfilmen ''[[The Last Stand]]'' med [[Arnold Schwarzenegger]] i 2013.

== Utvalgt filmografi ==
* ''[[Broken Vows]]'' (2016) – Tara
* ''[[The Last Stand]]'' (2016) – Sarah Torrance
* **' (2013) –  Sif
* *[[Savannah (film)|Savannah]]* (2013) – Lucy Stubbs
* *[[Intersections]]* (2013) – Taylor Dolan
* *[[The Last Stand]]* (2013) – Sarah Torrance
* *[[Thor (film)|Thor]]* (2011) – Sif
* *[[Love and Other Drugs]]* (2010) – Carol (ukredittert)
* *[[Kyle XY]]* (2007–2009) – Jessi XX (33 episoder)
* *[[Watch Over Me]]* (2006–2007) – Caitlin Porter (58 episoder)

## Referanser


## Eksterne lenker
*
Clark Gregg

**Clark Gregg** (født 2. april 1962 i Boston i Massachusetts i USA) er en amerikansk skuespiller.

Gregg hadde på 1990-tallet mindre roller i filmer som *[[The Usual Suspects|De mistenkte]]* (1995) og *[[Magnolia]]* (1999), men det var ikke før etter årtusenskiftet at Gregg virkelig slo gjennom som skuespiller. I 2002 fikk han rollen som Tom Metsker i Mel Gibson-filmen *[[We Were Soldiers]]*, og etter det har han spilt i blant annet *[[In Good Company]]* (2004), *[[When a Stranger Calls]]* (2006) og *[[The Air I Breathe]]* (2007). Han har også medvirket i TV-serien *[[The New Adventures of Old Christine]]*, hvor han spilte Richard Campbell fra 2006 til 2010.

Men det er imidlertid rollen som agent Phil Coulson i *[[Iron Man (film)|Iron Man]]* (2008), *[[Iron Man 2]]* (2010), *[[Thor (film)|Thor]] og* *[[The Avengers]]* (2012) som virkelig har gjort ham kjent blant publikum. Dette bidro til å skaffe ham roller i filmer som *[[(500) Days of Summer]]* (2009) og *[[Poppers pingviner]]* (2011).

Han har også regissert en film, dramakomedien *[[Choke (film)|Choke]]* (2008), som han også spilte i og skrev manuset til. Han har også regissert enkeltepisoder av Agents of S.H.I.E.L.D. i sesong 5 og 6.

Han er gift med skuespilleren Jennifer Grey. De to giftet seg i juli 2001, og har datteren Stella (født 2001) sammen. Gregg og Grey spilte også sammen i TV-filmen *Road to Christmas* (2006).

## Utvalgt filmografi
* *[[Agents of S.H.I.E.L.D.]]* (2013-2020) – Agent Phil Coulson
* *[[The Avengers]]* (2012) – Agent Phil Coulson
* *[[Poppers pingviner]]* (2011) – Nat Jones
* *[[Thor (film)|Thor]]* (2011) – Agent Coulson
* *[[The New Adventures of Old Christine]]* (2006–2010) – Richard Campbell (88 episoder)
* *[[Iron Man 2]]* (2010) – Agent Coulson
* *[[(500) Days of Summer]]* (2009) – Vance
* *[[Iron Man (film)|Iron Man]]* (2008) – Agent Coulson
* *[[Choke (film)|Choke]]* (2008) – Lord High Charlie
* *[[The Air I Breathe]]* (2007) – Henry
* *[[In the Land of Women]]* (2007) – Nelson Hardwicke
* *[[When a Stranger Calls]]* (2006) – Ben Johnson
* *[[Spartan (film)|Spartan]]* (2004) – Miller
* *[[11:14]]* (2003) – Officer Hannagan
* *[[We Were Soldiers]]* (2002) – Capt. Tom Metsker
* *[[One Hour Photo]]* (2001) – Det. Paul Outerbridge
* *[[A.I.: kunstig intelligens]]* (2001) – Supernerd
* *[[Magnolia (film)|Magnolia]]* (1999) – WDKK Floor Director
* *[[De mistenkte]]* (1995) – Dr. Walters

## Referanser


## Eksterne lenker
*
Brilleland

**Brilleland** er en norsk optikerkjede. Den første butikken åpnet på Grønland i Oslo i mars 1985. Brilleland AS er i likhet med Interoptik AS eid av Synoptik Norge AS, som eies av den internasjonale optikerkjeden Grand Vision B.V.

## Historie
Brillelands danske moderselskap, Synoptik, ble etablert i Danmark i 1935 under navnet *Sykekassernes Optik*. Hit ble kunder av «sykekassen», som den gang sto for forvaltningen av velferdsmidler i Danmark, sendt for få å hjelp med synsproblemer. På 1970-tallet, da «sykekassen» ble opphevet, endret kjeden navn til Synoptik. Kjeden ble da også selvstendig, uten noen tilknytning til det offentlige.

Da Synoptik i 1985 åpnet en forretning i Norge, fremholdt de at dette var for å utfordre det etablerte optikermarkedet i landet. Per 2019 finnes det 77 Brilleland-butikker i Norge, inkludert kjedens nettbutikk. Hovedkontoret ligger i Sandvika.

## Eksterne lenker
* Nettside
Kahler Asten

**Kahler Asten** er et 841,9 meter høyt fjell i Rothaargebirge i Hochsauerlandkreis i den tyske delstaten Nordrhein-Westfalen. Fjellet er på grunn av sin værstasjon det mest kjente i landskapet Sauerland, men Langenberg som ligger på grensen mellom Nordrhein-Westfalen og Hessen er med 843,2 meter ennå høyere. I Rothaargebirge er dessuten Hegekopf (842,9 meter) høyere enn Kahler Asten.

## Eksterne lenker
*
Den somaliske borgerkrig

**Den somaliske borgerkrig** (somali: *Dagaalkii sokeeye ee Soomaaliya*) er en pågående borgerkrig i det østafrikanske landet Somalia. Konflikten begynte etter den somaliske revolusjon hadde styrtet diktatoren Maxamed Siyaad Barre i 1991. Barre hadde da styrt Somalia siden 1969. Borgerkrigen har ført til at landet har blitt ustabilt, og den sentrale regjeringen har mistet mye av sin makt til opprørsstyrkene. Den nordlige delen av Somalia erklærte seg i 1991 uavhengig som Somaliland, og Galmudug, Puntland og Jubaland har blitt autonome regioner uten å forsøke å bli anerkjent som uavhengige stater.

Borgerkrigen ble først utkjempet mellom forskjellige stammefraksjoner, men siden 2000-tallet har den hovedsakelig blitt utkjempet mellom Den føderale overgangsregjeringen, som er Somalias internasjonalt anerkjente regjering som ble opprettet i 2004 i Nairobi, og islamitiske grupper. Disse gruppene skal ha blitt hjulpet av utenlandske mujahedin, av Al-Qaida og av Eritrea, og borgerkrigen har derfor blitt regnet som en del av krigen mot terror. Den islamistiske rettsunion, ledet av Sheikh Sharif Sheikh Ahmed, tok i 2006 kontroll over store deler av det sørlige Somalia. På grunn av den etiopiske intervensjonen mistet den islamistiske rettsunion mye av sin makt samme år, og ble splittet opp i flere mindre fraksjoner. Hizbul Islam var aktiv i 2009 og 2010, men ble så slått sammen med A-Shabaab, som i dag er den viktigste islamsistopprørsgruppen, og som kontrollerer store deler av Sør-Somalia. Alliansen for gjenfrigjøringen av Somalia ble grunnlagt av opposisjonsledere i Asmara i 2007 for å kjempe mot den somaliske regjeringen og de etiopiske okkupasjonsstyrkene. I 2008 ble organisasjonen splittet, og den moderate fraksjonen allierte seg med overgagsregjeringa for å bekjempe Al-Shabaab.

De forente nasjoner intervenerte i Somalia fra 1992 til 1995 med de fredsbevarende styrkene UNOSOM I og UNOSOM II. Amerikas forente stater intervenerte igjen mot islamiststyrker i slaget om Ras Kamboni. I 2006 invaderte Etiopia Somalia og styrtet islamistregjeringen i Mogadishu, og etiopiske styrker og somaliske regjeringssoldater tok tilbake kontrollen over det sørlige Somalia, men på grunn av et fornyet islamistisk opprør trakk Etiopia seg ut av Somalia i 2009, men har også siden intervenert over grensa mot Somalia. I 2009 erklærte den somaliske regjeringa unntakstilstand og ba om internasjonal støtte og militær intervensjon fra andre østafrikanske stater. Den afrikanske union opprettet i 2007 den fredsbevarende styrken AMISOM for å støtte regjeringen. Denne styrken er fremdeles aktiv, og har flest soldater fra Uganda og Burundi. I 2011 intervenerte også Kenya mot aš-Šabāb-opprørerne.

Borgerkrigen har ført til en humanitær krise i Somalia. Mange har blitt drevet på flukt, og 300-400.000 har blitt drept siden krigens begynnelse.

## Se også
* Operasjon Gotisk Slange
* Somali National Alliance
* Terrorangrepet i Bosaso 5. februar 2008
* Flyangrepet på Dusamareb 1. mai 2008

## Eksterne lenker
*
Jørgen Jelstad

**Jørgen Jelstad** (født 12. mai 1979) er en norsk journalist og forfatter. Han har vært tilknyttet aviser som Dagens Næringsliv, Dagsavisen og VG, og jobber hovedsakelig med featurestoff. Siden 2011 har han vært ansatt som journalist i Utdanning/Utdanningsnytt.no. Jelstad er utdannet fysioterapeut og journalist ved Høgskolen i Oslo.

I oktober 2011 ga han ut boka *De bortgjemte – og hvordan ME ble vår tids mest omstridte sykdom* (for ME, se Kronisk utmattelsessyndrom)

Høsten 2018 ga han ut boka *Mamma er en gåte* sammen med Anita Kåss.

## Referanser


## Eksterne lenker
* Jørgen Jelstads temaside om ME og «De bortgjemte»
*